JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Relvarahu lõppes, sõda jätkub
Kas ohvrite arv on liialdatud?
Joe Biden näitab oma värve
Nädal aega kestnud relvarahu Gaza sektoris on lõppenud
ja sõda on taas täies hoos.
Iisraeli sõnul rikkus Hamas kokkulepet,
kuna keeldus vabastamast ülejäänud Iisraeli nais- ja lapspantvange,
vastavalt kokkuleppele,
mis oleks pikendanud relvarahu veel ühe päeva võrra.
Sündmustega kursis oleva Iisraeli valitsusametniku sõnul
ei tahtnud Hamas allesjäänud naisi vabastada,
sest ei soovinud, et nad räägiksid avalikult sellest,
mida nad nii 7. oktoobril kui ka vangistuses olles läbi elasid.
Katar jätkab poolte sõnul koostööd, kuid väidab,
et Iisraeli pommitamine raskendab uue relvarahu taotlemist.
Relvarahu seitsmendal päeval vabastati kokku kaheksa iisraellast.
Alates sõja algusest on hukkunud vähemalt 1200 tsiviilisikut
ja umbes 60 sõdurit. Hamas hoiab Gazas endiselt umbes 130 pantvangi.
Hamas omakorda väitis, et sõja jätkumise eest vastutab Iisrael,
kes keeldus viimaste läbirääkimiste käigus tehtud pakkumisest.
Rühmitus ütles, et ta pakkus Iisraelile hukkunute säilmete tagastamist,
kuid Iisrael keeldus,
sest oli juba otsustanud jätkata oma rünnakut Gazale.
Hamasi pressiesindaja Liibanonis Osama Hamadan
ütles intervjuus Al-Jazeera uudistekanalile:
"Tahame tõsiselt ja oleme jätkuvalt huvitatud relvarahust,
vaatamata Iisraeli uuele agressioonile."
Samas ütles ta, et Hamas peab jätkama vastupanu
Iisraeli agressioonile ja tugevdama oma sõjaaparaati.
Tema sõnul on Hamas jätkuvalt avatud kõigile jõupingutustele,
mis aitavad kaasa agressiooni lõpetamisele nende rahva huvides.
"Meie sõbrad Kataris jätkavad jõupingutusi rahu saavutamiseks,"
ütles Hamadan. Mida ta rahu all silmas pidas, ta ei täpsustanud.
Hamasi kontrollitud terviseministeeriumi andmeil
on Iisraeli sõjategevuse tõttu Gazas hukkunud
vähemalt 16000 tsiviilelanikku.
Sama ministeerium on varem teatanud,
et loevad tsiviilisikuteks ka hukkunud relvastatud terroriste,
keda selle arvutuse järgi on veidi üle 5000.
Eriti hämmastav on tapetud laste suur arv.
Gaza ministeeriumi andmeil on hukkunud rohkem kui 4 000 last,
nii et vastavalt uudisteagentuuri Virtual Jerusalem arvutustele
oleks peaaegu iga teine hukkunu seega laps,
kui Hamasi sõjalistes operatsioonides osalenud liikmed
surmajuhtumeist välja jätta.
Iisraelis nähti relvarahu nädalal etendust
Hamasi juhtkonna lavastatud show'ga,
kus kasutati rekvisiitidena terroriseeritud pantvange,
kel kästi naeratada ja lehvitada, püüdmaks veenda avalikkust,
et neid on hästi koheldud.
Eelmainitud uudisteagentuur Virtual Jerusalem
on samuti esitanud põhjendatud kahtlusi, et Gaza tsiviilisikute,
eriti naiste ja laste hukkunute arv tundub olevat suuresti liialdatud,
mis on paljuski tingitud asjaolust,
et kogu Gaza uudistekajastust kontrollib Hamas.
Uudisteagentuuri sõnul tekitab väidetavate Palestiina tsiviilisikute
surmajuhtumite kriitiline uurimine tõsiseid kahtlusi, mis viitavad sellele,
et need on tõenäoliselt liialdatud, ehk isegi mitu korda.
Kui viimase kahe kuu jooksul
oleks tõesti tapetud 16 000 Gaza elanikku,
oleks matmata laipade lõhn kõikjal ja talumatu. Kuid see lihtsalt pole nii.
Aeg-ajalt on uudistepiltidel näha vaid üksikuid,
kuid igal juhul alati vähem kui kuni 10 laipa,
mis on mähitud linadesse.
Iisraeli armee on leidnud rakette ja 30 Grad-raketti UNRWA,
ÜRO Gaza agentuuri ruumidest.
Neid on peidetud ka erinevate seadmete ja kaubapakkide alla
piirkondades, kuhu oli juurdepääs ainult UNRWA töötajatel.
Armee hävitas Gazas ka mošee,
mida Islamidžihaad kasutas oma operatiivpeakorterina.
Alates relvarahu lõppemisest
on Iisrael sihtinud rohkem kui 400 sihtmärki Khan Younises,
kus Hamasi juhid end tõenäoliselt peidavad.
Iisraeli merevägi on omakorda kasutanud täppisrakette
ja tabanud Hamasi terroristide infrastruktuuri ja mereväe varustust,
mis asuvad Khan Younise sadama lähedal Gaza sektori lõunaosas.
Operatsiooni käigus tuvastasid ja hävitasid IDFi väed
ühe Hamasi terroritunneli, mille sissepääs asus koolihoovis
ja mis ulatus kümneid meetreid maa alla.
Teine tunnel leiti ja hävitati sõjaväe pressiesindaja sõnul
Hamasi mereväeülema kodus.
Maismaarünnaku algusest Gazasse on IDF veidi üle kuue nädala jooksul
paljastanud juba 800 Hamasi tunnelišahti ja hävitanud neist ca 500.
Samal ajal on selgunud, et Hamas on kulutanud mitte ainult sadu,
vaid miljardeid dollareid,
et aasta-aastalt parandada oma maa-alust tunneli- võrgustikku,
millest paljud viivad Iisraeli territooriumile.
Paljud tunnelid ühendasid Hamasi strateegilisi objekte maa all
ja asusid elurajoonides või nende lähedal, lasteaedades, mošeedes
ja laste mänguväljakuil, mis annab täiendavaid tõendeid
Hamasi harjumusest kasutada Gaza tsiviilelanikkonda sõjarelvana.
Mõnest tunnelist on IDF leidnud ka relvi ja muid Hamasi materjale,
mis jäeti maha, kui terroristid põgenesid lõunasse pärast seda,
kui Iisraeli armee Gaza põhjaosas kontrolli haaras.
Alles need leiud on andnud Iisraeli armeele tõepärasema pildi
ulatuslikust maa-alusest terroritaristust, mille Hamas
ja Palestiina Islamidžihaad on suutnud viimase kahe aastakümne jooksul
Gaza territooriumi alla rajada.
Wall Street Journal teatab USA ametnikele viidates,
et Iisraeli kaitsevägi püstitas eelmisel kuul Gaza linnas asuva
al-Shati põgenikelaagri lähedale viis suurt veepumpa.
Nende eesmärk on võimaldada üleujutusvee suunamist tunnelitesse
ja sundida Hamasi terroristid maa alt välja.
Ameerika allikatele tuginedes ja seega Wall Street Journali sõnul
ei ole IDF veel otsustanud, kas minna edasi plaaniga
üleujutada terrorirühmituse maa-alused koridorid ja peidikud,
sest USAs on selles küsimuses märkimisväärsed erimeelsused.
Ametnike sõnul teavitas Iisrael USA-d plaanist eelmisel kuul,
kuid pole seni otsustanud, kas sellega edasi minna.
Raporti järgi pole selge,
kas Iisrael alustab tunnelite üleujutamist enne,
kui on võimalik vabastada kõik pantvangid.
On ilmne oht, et Hamas võib teatada,
et pantvangid jäävad üleujutamisel lõksu, kui Iisrael plaaniga edasi läheb.
USA presidendi valitsus näib olevat üha enam palestiinlaste poolel
seoses vägivallaga Juudamaal ja Samaarias.
Valge Maja pressiesindaja sõnul keelustavad Ameerika Ühendriigid
viisade väljastamise Läänekalda C-piirkonnas elavatele asunikele,
kes on osalenud palestiinlaste vastu suunatud vägivallas.
Avalduses ei öeldud, kuidas USA suhtub palestiinlastesse,
kes ründavad Oslo 2 lepingu C-piirkonnas asuvaid Iisraeli asulaid.
USA riigisekretär Anthony Blinken külastas taas Iisraeli
ja edastas president Bideni sõnumi riigi sõjapealikele,
et sõda Gazas tuleb lõpetada kuu või kõige rohkem kahe kuu jooksul.
Ta ei toonud selleks muud põhjust,
kui Gazas hukkunud tsiviilelanike suur arv,
mis on juba põhjustanud tohutuid ülemaailmseid proteste.
Välisminister ei maininud Bideni ultimaatumi põhjusena
kevadel toimuvaid presidendivalimisi USAs.
Peaminister Netanyahu teatas kõnes rahvusvahelisele pressile:
"Saavuame Hamasi üle täieliku võidu." Samas kõnes ütles ta,
et Palestiina omavalitsus (PO) Gazas enam kunagi kontrolli ei võta.
"Režiim, mis eitab Iisraeli õigust eksisteerida, ei saa Gazat valitseda.
Koostöö rühmitusega, kelle eesmärk on vaba Palestiina jõest mereni,
on praktiliselt võimatu, ja me ei tee rahvuslikku enesetappu
palestiinlaste pürgimuste rahuldamiseks."
Samal ajal on ta kindlalt vastu USA presidendi Joe Bideni
ja teiste peamiste rahvusvaheliste osalejate seisukohale,
et kahe riigi lahendus
on ainus reaalne viis rahu saavutamiseks Lähis-Idas.
Armee peakorteris Tel Avivi Kirya's toimunud pressikonverentsil
süüdistas Netanyahu Ramallah's asuvat PO-d
terrorismi edendamises ja rahastamises,
nimetades selle loomist kohutavaks veaks.
Samuti lubas Netanyahu teha kõik,
et tuua ülejäänud pantvangid Hamasi vangistusest koju tagasi.
Samas hoiatas ta karmilt Hezbollah't,
öeldes, et too põhjustab Liibanoni hävingu,
kui Iisraeli vastu täiemahulist sõda alustab.
Vastates küsimustele PO võimaliku rolli kohta sõjajärgses Gaza sektoris,
ütles Netanyahu rõhutatult, et omavalitsus maksab mõrtsukatele
ning koolitab oma lapsi kahjuks Iisraeli vihkama ja juute mõrvama.
"Lõppkokkuvõttes on nende sihiks vaba Palestiina jõest mereni,
st Iisraeli riigi kadumine kaardilt, täpselt sama, mis Hamasi eesmärk.
Oli suur viga uskuda, et Oslo lepingute alusel
oli Palestiina omavalitsus valmis tunnustama Iisraeli
ja elama temaga rahumeelses kooseksistentsis.
PO on selles ebaõnnestunud.
Ta ei võitle terrorismi vastu, ta rahastab terrorismi;
ta ei kasvata rahu, ta õpetab Iisraeli riigi hävitamist.
See pole rühmitus, mis peaks nüüd Hamasi asendama.
Nii et ma ei hakka kordama sama viga ja panema neid tagasi Gazasse,
sest lõpuks saame lihtsalt sama asja teise nime all," ütles ta.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee